CELEX: 32011R0342
Language: ro
Date: 2011-04-08 00:00:00
Title: Regulamentul de punere în aplicare (UE) nr. 342/2011 al Comisiei din 8 aprilie 2011 de modificare a anexei II la Regulamentul (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară  Text cu relevanță pentru SEE

9.4.2011   
            
            
               RO
            
            
               Jurnalul Oficial al Uniunii Europene
            
            
               L 96/10
            
         REGULAMENTUL DE PUNERE ÎN APLICARE (UE) NR. 342/2011 AL COMISIEI
   din 8 aprilie 2011
   de modificare a anexei II la Regulamentul (UE) nr. 206/2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă și articolul 8 punctul 1 primul paragraf și punctul 4,
   întrucât:
   
               (1)
            
            
               Regulamentul (UE) nr. 206/2010 al Comisiei (2) stabilește cerințele de certificare sanitar-veterinară pentru introducerea în Uniune a anumitor transporturi de animale vii sau de carne proaspătă. De asemenea, regulamentul stabilește lista țărilor terțe, a teritoriilor sau a părților acestora din care pot fi introduse în Uniune transporturile respective.
            
         
               (2)
            
            
               Regulamentul (UE) nr. 206/2010 prevede că transporturile de carne proaspătă destinată consumului uman pot fi importate în Uniune numai dacă provin din țări terțe, teritorii sau părți ale acestora incluse în partea 1 a anexei II la regulamentul menționat anterior pentru care în partea respectivă există un model de certificat sanitar-veterinar corespunzând transportului în cauză.
            
         
               (3)
            
            
               La data de 25 februarie 2011, Africa de Sud a notificat Organizației Mondiale pentru Sănătatea Animalelor (OIE) apariția unor focare de febră aftoasă. În absența semnelor clinice, focarele au fost confirmate la data de 11 februarie 2011 pe baza unor teste serologice.
            
         
               (4)
            
            
               Conform notificării, focarele au fost detectate în două districte învecinate din partea de nord-est a provinciei KwaZulu-Natal. Districtele respective fac parte dintre teritoriile sud-africane din care sunt autorizate exporturile în Uniune de carne proaspătă, dezosată și maturată provenită de la animale ungulate. Teritoriile respective sunt menționate în partea 1 a anexei II la Regulamentul (UE) nr. 206/2010.
            
         
               (5)
            
            
               Din pricina riscului de introducere a febrei aftoase prin importurile în Uniune de carne proaspătă provenită de la speciile de animale susceptibile la boala respectivă și în absența unor garanții care să permită regionalizarea Africii de Sud, autorizarea exportării acestui tip de carne în Uniune nu ar trebui să mai fie valabilă. Rubrica aferentă Africii de Sud din partea 1 a anexei II la Regulamentul (UE) nr. 206/2010 ar trebui să fie modificată în consecință.
            
         
               (6)
            
            
               Prin urmare, anexa II la Regulamentul (UE) nr. 206/2010 ar trebui modificată în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În partea 1 a anexei II la Regulamentul (UE) nr. 206/2010, rubrica aferentă Africii de Sud se înlocuiește cu următorul text:
   
      
                  „ZA – Africa de Sud
               
               
                  ZA-0
               
               
                  Întreaga țară
               
               
                  EQU, EQW
               
               
                   
               
               
                   
               
               
                   
               
               
                   
               
            
                  ZA-1
               
               
                  Întreaga țară, cu excepția:
                  
                              —
                           
                           
                              părții din zona de combatere a febrei aftoase, situată în regiunile sanitar-veterinare ale provinciilor Mpumalanga și ale provinciilor din nord, în districtul Ingwavuma din regiunea sanitar-veterinară Natal și în zona frontierei cu Botswana situată la est de meridianul 28° longitudine; și
                           
                        
                              —
                           
                           
                              districtului Camperdown din provincia KwaZulu-Natal
                           
                        
               
                  BOV, OVI, RUF, RUW
               
               
                  F
               
               
                  1
               
               
                  11 februarie 2011”
               
               
                   
               
            
   Articolul 2
   Prezentul regulament intră în vigoare a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 18, 23.1.2003, p. 11.
   
      (2)  JO L 73, 20.3.2010, p. 1.